Skopje

Ang Skopje (Masedonyo: ; Albanes: ;  Serbiyo: ) ay ang kabisera at pinakamalaking lungsod ng Hilagang Masedonya, kung saan isa sa bawat tatlong Masedonyo ang naninirahan sa teritoryo nito.  Ito rin ang sentrong pampolitika, pang-ekonomiya, pangkultura at akademiko ng bansa.  Sa panahon ng Imperyong Romano, kilala ang Skopje bilang Scupi.

Nasa bahaging itaas ng Ilog Vardar ang Skopje, na nasa isang pangunahing rutang hilaga patimog sa pagitan ng Belgrade at Atenas. Ayon sa huling opisyal na pagbilang noong 2002, may populasyon na 506,926 katao ang Skopje; gayunpaman, ayon sa dalawang 'di-opisyal na tantiya para sa mas kasalukuyang panahon, may populasyon ang lungsod na 668,518 o 491,000 katao.

Paghahating pampangasiwaan 
Isang dibisyong pampangasiwaan mismo ang Skopje, na nakahati sa sampung bayan na bahaging bumubuo sa rehiyong pang-estadistika ng Skopje.  Ang Batas Skopje ang namamahala sa organisasyong pampangasiwaan ng Skopje bilang isang dibisyong pampangasiwaan sa Masedonya.

Pangangasiwa at pamahalaan 
Mula 1976 hanggang 1996, inorganisa ang Skopje bilang isang hiwalay na pamayanang sosyo-pampolitika na binubuo lamang ng limang bayan: ang Gazi Baba, Karpoš, Kisela Voda, Centar and Čair.  Noong 1996, inilikha ang dalawa pang bayan: ang Šuto Orizari and Gjorče Petrov, sa ilalim ng isang Skopje na binigyan ng katuturan bilang isang hiwalay na yunit ng sariling pamahalaan.  Itinalaga noong 2004 ang kasalukuyang anyo ng Skopje, na may 10 bayang bumubuo dito

Direktang ihinahalal ang alkalde ng Skopje. Kasalukuyang nanunungkulan si Koce Trajanovski bilang alkalde, na inihalal noong Abril 2009.

Talasanggunian 

Republika ng Masedonya
Kabisera sa Europa